kardosdrur/scandi-wiki huggingface dataset:
Heyl Ha'Yam

Heyl Ha'Yam (Søkorps, hebraisk: חיל הים הישראלי) er Israels forsvars marineafdeling, opererende hovedsageligt i Middelhavet i vest og i Akababugten, Rødehavet og Suezbugten i syd. Søkorpsets øverstkommanderende er alúf Ram Rothberg.

Flotiller

3. flotille 
Missilbådsflotillen har sin hovedbase ved byen Haifa.

Flotillens skibe udgøres af:
 2× Sa'ar 4-klassen
 8× Sa'ar 4.5-klassen
 3× Sa'ar 5-klassen

Flotillens hovedmål 
 Forsvare israelske handelsskibe mod fjendtlige orlogsfartøjer.
 Bryde en mulig blokade af israelske søveje i krig.
 Blokering af fjendens søveje i krig.

7. flotille 
Ubådsflotillen er en frivillig elite-enhed. Etableret i 1959.
 3×1.925 tons Type 800 Dolfin tyske dieselelektriske ubåde. 2½ af dem var en gave fra den tyske stat.
 Dolphin – 1998
 Leviathan – 1999
 Tekumah – 1999
Ubådene har fire usædvanlige 650 mm torpedorør foruden de seks almindelige 533 mm torpedorør. Det spekuleres i om Israel har AGM-142 Popeye Turbo krydsermissiler i disse 650 mm torpedorør med kernevåben.

Flotillens hovedmål 
 Israels undervandsangrebsstyrker.
 Angreb på fjendens flådebaser.
 Indsamle informationssignaler (SIGINT).
 Støtteflåde for andre afdelinger.

13. flotille (Shayetet 13) 
Marinekommandoens specialstyrker og antiterror-enheder.

Eksterne henvisninger 

  Officiel side
 Marinens historie USAs frivillige i Israels uafhængighedskrig
 Israels ubåde
 World Navies Today: Israel

Israels militær
Flåder
Loch Awe

Loch Awe i Argyll and Bute er den længste indsø i Skotland, 37 km lang, 1,5 km bred, 32 meter over havet, og er ved floden Awe forbundet med Loch Etive. Ved søens nordøstlige ende ligger på en ø ruiner af borgen Kilchurn.

Søer i Skotland
Argyll and Bute
Skellefteå

Skellefteå er hovedby i Skellefteå kommune i Västerbottens län, Västerbotten, Sverige. Europavej E4 passerer igennem Skellefteå ligesom den 410 km lange flod Skellefte elv. I de omkring liggende elve kan der fiskes bl.a. laks og ørred . Skellefteå er beliggende tæt på Lapland og den Nordlige polarcirkel, klimaet er noget køligere end i Danmark. Vinterbadning, snescooting og isrally mm. er aktiviteter der bl.a. tilbydes turister .

Forfatteren Stieg Larsson er født i bydelen Skelleftehamn.

Historie 
Arkæologer har fundet beviser på, at der har boet mennesker i området for 8000 år siden. Der menes at have ligget en by på stedet siden omkring år 1000, beboet af samer og muligvis delvis af finner. Den nuværende by blev grundlagt i 1845 af sognepræst Nils Nordlander.

Navnet Skellefteå blev i 1327 nedskrevet som Skelepht, men oprindelsen er ukendt.

I det 14. århundede blev der gjort forsøg på at gøre Skellefteå kristen. Norrland blev gjort kristent flere hundrede år efter resten af Sverige, og nordligt beliggende byer som Skellefteå var stort set uudforskede. Årsagen til den pludselige interesse for området var laksefiskeri på grund af en øget efterspørgsel på fisk. Efterspørgslen skyldes, at den katolske kirke begyndte at håndhæve den månedlange faste mere strengt, hvorved kød blev erstattet af fisk.

Kirkebyen Bonnstan blev bygget imellem 1830 og 1840 og er en af de mest velbevarede af de oprindelige 70 svenske kirkebyer, Bonnstan er en af de 16 der stadig bebos. Da byerne blev grundlagt var der kirkepligt og folk kom rejsende langvejsfra for at deltage i gudstjenesterne.

Nutiden 
I det 20. århundede udviklede Skellefteå sig til en industri- og mineby, og mange træhuse blev nedrevet og erstattet af murstensbygninger.

Kommunen som helhed oplevede et fald i indbyggere i 1990-tallet mest på grund af udflytning, men befolkningen har været nogenlunde konstant sidan 1970.

Skellefteå er traditionelt en industriby, men siden 1990-tallet er småvirksomheder vokset frem bl.a. indenfor IT-branchen er der sket en stigning af IT-firmaer i byen.
Den største arbejdsgiver i Skellefteå er mineselskabet Boliden AB med omkring 1.200 ansatte. Vandværket Skellefteå Kraft og kraftværket er også store virksomheder.

Siden 1991 har Skellefteå haft en tredages musikfestival, Træstockfestivallen som afholdes årligt. Der er gratis adgang og ingen servering af alkoholiske drikke og der er derfor heller ingen aldersbegrænsning. I 2009 deltog ca. 30.000 personer i festivallen.

Eksterne henvisninger 

 Skelleftea
 Välkommen till Bonnstan böndernas stad i Skellefteå 
 Trästockfestivalen
 Lokalhistorie 
 Boliden AB
Libyens nationalvåben

Libyen har i øjeblikket ingen a nationalvåben. Et segl er anvendt af den Nationale Overgangsråd.

Historik

Nationalvåben
Rigsvåbener fra Afrika
Uddevalla

Uddevalla er hovedby i Uddevalla kommune i Västra Götalands län, Bohuslän, Sverige.

Byen ligger ved Byfjorden, en vig af Skagerrak, ved Bäveåns udmunding, og er den største by i Bohuslän.

Hvor korsvejene mødtes blev byen grundlagt som en norsk middelalderlig handelsplads. I 1498 fik byen købstadsrettigheder.

I 1677 udkæmpedes en del af den skånske krig sig her i slaget ved Uddevalla.

1800-tallets industrialisering lagde grunden til det nutidige varierede erhvervsliv. Virksomheder som bomuldsspinderiet Kampenhofs AB, Uddevalla Tändsticksfabrik, tekstilvirksomheder som Tiger of Sweden samt skibsværftet Uddevallavarvet har bidraget til udviklingen mod byens nutidige erhvervsmæssige dominans i regionen. Frem til juni 2013 har Volvo Cars haft en fabrik i byen, som har fremstillet bl.a. Volvo 740 og C70.

Byen har gennem årene været hærget af krig og ildebrand. Seks gange er byen nedbrændt; de fem første gange af svenske tropper. Desuden har store brande flere gange ødelagt dele af byen. I tidens løb har Uddevalla ligget i Danmark, Norge og nu Sverige. Syv gange har byen skiftet nationalt tilhørsforhold, hvilket er nordisk rekord.

I 1998 fejrede Uddevalla sit 500-årsjubilæum som købstad.

Kilder
Beboerlisten

Beboerlisten er en venstreorienteret borgerliste i Randers Kommune.

Politisk er listen på lange stræk synonymt med Enhedslisten, som flere af dens aktive også er medlem af.

Beboerlisten blev dannet forud for kommunalvalget 1993 og er opstillet af Randers Lejerforening, hvilket også dikterer listens politik. Listens frontfigur var dengang som nu advokat Bjarne Overmark. Listen havde i en årrække som mærkesag at rydde op i den administrative og politiske ledelse i Randers Kommune, der under den socialdemokratiske borgmester Keld Hüttel bar præg af magtmisbrug, favorisering af ledende embedsmænd og partifæller samt en række uretmæssige fyringer af ansatte. Sagen endte med at koste Keld Hüttel og Socialdemokratiet magten, da Randers i 2001 for første gang i årtier fik en Venstre-borgmester.

Ved valget i 2001 gik Beboerlisten massivt frem og fik 14,1% af stenmnerne svarende til 3 mandater i byrådet. Med 4.126 personlige stemmer satte Bjarne Overmark kommunerekord. Listen gik tilbage til 10% af stemmerne i 2005, men beholdt sine 3 mandater, da kommunalbestyrelsen som følge af kommunalreformen var blevet udvidet fra 25 til 31 medlemmer. Fra at have været den fjerde største gruppe i byrådet var listen nu den tredjestørste, kun overgået af Socialdemokratiet og Venstre. Som følge af konstitueringen fik Bjarne Overmark formandsposten for kommunens skole- og børneudvalg mod at listen pegede på den Henning Jensen Nyhuus (S) som borgmester.

Ved kommunalvalget i 2009 gik Beboerlisten igen tilbage og opnåede 6,1% af stemmerne og fik dermed 2 medlemmer i byrådet.

Resultater ved kommunalvalg 
Beboerlistens bedste valg var det i 2001 hvor de fik hele 14,1 % af stemmerne i Randers Kommune

Referencer

Eksterne henvisninger 
 Beboerlistens hjemmeside
 Beboerlisten 2017  på Kmdvalg

Borgerlister
Randers Kommune
Etableret i 1993
Mälardalen

Mälardalen, nogle gange også Stockholm-Mälaren-regionen, er den østligste del af Svealand, søen Mälarens afvandingsområde og de omgivende kommuner. Navnet anvendes ofte også om Sveriges udvidede hovedstadsregion, da Stockholm ligger ved søens østlige bred, ved dens forbindelse til Østersøen.

Mälardalen, der ikke er en officiel region, har gennem Sveriges historie i stedet været en fællesbetegnelse for flere landskaber, Uppland, Södermanland, Västmanland og Närke, og i moderne tid af flere län, Stockholm, Uppsala, Södermanland, Örebro og Västmanland. I de fleste tilfælde har området ved Hjälmaren-søen været medtaget i Mälardalen-regionen, om ikke andet af historiske og kulturelle årsager.

Indbyggertal 

Større byer uden for Storstockholm er Uppsala (124.036 indbyggere), Västerås (102.548), Örebro (95.354), Södertälje (59.342) og Eskilstuna (57.867). Pr. 2004 boede næsten tre millioner mennesker i regionen, hvilket også kan begrænses til et meget mindre geografisk område i og omkring Stockholm og selve Mälaren.

Referencer 
 

Svealand
Réseau Express Régional

Réseau Express Régional (forkortet RER) er et trafiksystem bestående af hurtige togforbindelser, som forbinder Paris' centrum med byens indre forstæder (linje C og D også ydre forstæder).

Det drives i et samarbejde mellem SNCF (de franske statsbaner) og RATP (som driver Paris' metro og bybusser). Med fem linjer (A, B, C, D og E) omfatter nettet 587 km spor, der forbinder 256 stoppesteder. 33 af stationerne ligger i selve Paris, som regel i sammenhæng med metro- eller SNCF-stationer.

RER-systemet rækker op til 50 km. fra Paris' centrum.

Eksterne henvisninger

Kilder 

Jernbanestrækninger i Frankrig
Jernbanetransport i Frankrig
Roslagen

Roslagen er i Sverige i dag navnet på skærgården ud for Upplands kyst og fastlandet langs kysten.

Der er ingen entydige grænser for Roslagen, der omtrent omfatter området fra og med Danderyd i syd til og med Östhammar i nord. I en anden definition har Roslagen mindre udstrækning og omfatter kun Vaxholms, Österåkers, Norrtälje og Östhammars kommuner.

Den bredere definition styrkes af, at kommunerne Danderyd, Lidingö, Täby og Vallentuna indgik i den tidligere Södra Roslags retskreds (siden april 2007 en del af Attunda domsaga).

De største øer i Roslagen er Gräsö, Singö og Väddö. Norrtälje kaldes nogle gange for Roslagens hovedstad. Andre større byer i Roslagen er Hallstavik, Rimbo, Vaxholm, Åkersberga, Älmsta, Öregrund og Östhammar.

Historie 
Roslagens tidligere navn, Roden, er meget gammelt og benævner kystlandskabets yderste dele i Svitjod og strandlandskabet helt ind til Mälaren, til tider også kysten helt ned til Östergötland og videre ned til Sankt Anna skærgård.

Stednavnet Roslagen er opstået i 1400-tallet ved en sammenlægning af ordene "Roden" og "skeppslag" (sidstnævnte var Rodens administrative inddeling). Roden betyder kystfolk, dem der ror.

På Håkanstenen ved Hovgården på Adelsö nævnes bryden Tolir som Bryde i Roden. I den middelalderlige Östgötalagen nævnes også jarls bryde i Rodens bo. I skriftlige kilder nævnes Roslagen første gang i 1493.

Mange historikere mener, at Roslagen kan have lagt navn til et svensk folkeslag ruserne og også Kievriget, som på russisk hedder Rus, nu Rossija, det vil sige Rusland. Svarende til at Sverige hedder Ruotsi på finsk og Rootsi på estisk.

Referencer 

Uppland
Beskyttet oprindelsesbetegnelse

I EU er beskyttet oprindelsesbetegnelse, beskyttet geografisk betegnelse og garanti for traditionel specialitet systemer til at beskytte regionale landbrugsprodukter og levnedsmidler mod efterligninger. Produktbetegnelser, der er optaget på listen, f.eks. Champagne, Feta og Hushållsost, må kun anvendes hvis produkterne lever op til bestemte krav om geografisk oprindelse og fremstillingsmetode.

Beskyttet betegnelser 
 Beskyttet oprindelsesbetegnelse (BOB): fremstillet efter faste metoder indenfor et nærmere bestemt geografisk område
 Beskyttet geografisk betegnelse (BGB): en del af fremstillingen skal være sket indenfor et nærmere bestemt geografisk område
 Garanti for traditionel specialitet (GTS): produktet skal være fremstillet på en bestemt måde, men ingen krav om geografisk oprindelse

Certificeringsmærke 
Tilknyttet hver betegnelse er et gul-blåt certificeringsmærke, som produkter, der lever op til kravene, kan bære.

Produkter 
Systemet med BOB og BGB har eksisteret siden 1992, og omfatter i dag (2011), over 700 produkter.

Produkter fra Danmark 
Per 2016 er i alt ti produkter fra Danmark registreret som Beskyttede Geografiske Betegnelser (BGB) :
 DONS Vin (mousserende vin) (BOB)
 Danablu (ost) (BGB)
 Danbo (ost) (BGB)
 Esrom (ost) (BGB)
 Havarti (ost) (BGB)
 Lammefjordsgulerod (gulerødder) (BGB) 
 Lammefjordskartofler (kartofler) (BGB)
 Vadehavslam (lammekød) (BGB)
 Vadehavsstude (kød fra ungkvæg, stude) (BGB)

Dertil kommer vine med følgende stedsbetegnelser :
 Bornholm
 Fyn
 Jylland
 Sjælland

Forordning 
Beskyttelsen er forankret i Europarådets forordning Nr. 510/2006 og har ikke gyldighed uden for EUs medlemslande – dog eksisterer aftaler med visse lande uden for EU.

Fodnoter

Eksterne henvisninger 
 Europarådets forordning Nr. 510/2006
 Dokument om EU's kvalitetsmærker for landbrugsprodukter

Certificeringsmærker
EU
Fødevarer
Madkultur
Produkter
BOB

BOB har flere betydninger:
 Beskyttet oprindelsesbetegnelse – systemer til at beskytte regionale landbrugsprodukter og levnedsmidler mod efterligninger
 Federal Bureau of Prisons – amerikansk fængselsvæsen

Se også 
 Bob
Videbæk Station

Videbæk Station var en dansk jernbanestation i Videbæk. Den var endestation på Skjern-Videbæk banen og blev bygget i forbindelse med anlægget af banen i 1918-20.

Stationen blev bygget 400 meter nord for Herning–Ringkøbing landevej i forventning om at banen skulle føres videre til Skive. I 1930 anlagde man Videbæk trinbræt ved Gammel Kongevej tættere på bymidten. Trinbrættet lå indenfor Videbæk stations indkørselssignal og altså på stationens område.

I stationens nordøstlige ende blev der opført en mindre remise med vandforsyningsanlæg og en drejeskive med en effektiv længde på 12,8 meter. Remisen var i brug så længe togene blev fremført af damplokomotiver, men blev ikke benyttet meget efter at driften blev motoriseret. Remisen blev nedrevet omkring 1950.

Stationen havde to spor for persontog og et omløbsspor med stikspor til enderampe.

Stationsbygningen blev tegnet af arkitekt Heinrich Wenck.

Bemanding 
Stationen var fra starten bemandet med en stationsforstander, en assistent og tre portører.

Nedlæggelsen 
Stationen og stationsarealet blev solgt efter nedlæggelse af persontrafikken på strækningen i 1955, og nye læssespor blev anlagt umiddelbart syd for landevejen.

Modelbane 
Stationsbygningen har været forbillede for en model i størrelse 1:87 (HO) fra firmaet Heljan.

Nedlagte jernbanestationer i Danmark
Heinrich Wenck
Station
Kelvin Lindemann

Kelvin Lindemann, egl. Edward Kelvin Thybo-Lindemann (født 6. august 1911 i Sibirien, død 8. september 2004) var en dansk forfatter og journalist.

Liv 
Kelvin Lindemann kom til Danmark i 1916 og blev student fra Frederiksberg Gymnasium 1928. Han debuterede med romanen En håndfuld babies (1931) og blev over de næste mange årtier en af Danmarks mest produktive skribenter, der foruden en god snes romaner, rejsebøger, essays og fortællinger var en uhyre flittig leverandør af kronikker og noveller til ugebladene og avisernes søndagsmagasiner. Han var kendt for også med års mellemrum at kunne genbruge sine tidligere offentliggjorte manuskripter i ny, tilpasset udgave.

I 1942 var han en af prisvinderne i Hasselbalchs Forlags jubilæumskonkurrence med den historiske slægtsroman Huset med det grønne træ, der i 1948 fik fortsættelsen Gyldne lænker. Begge bøger blev oversat til flere sprog. 

Under besættelsen deltog Lindemann i illegalt arbejde. Hans roman Den kan vel frihed bære fra 1943, der handler om bornholmernes opstand i 1658 mod den svenske besættelsesmagt, blev med rette opfattet som rettet mod tyskerne, og oplaget blev beslaglagt af besættelsesmagten den 30. august dette år. Lindemann måtte i februar 1944 flygte til Sverige efter at have været genstand for et drabsforsøg.

I 1953 udgav han under pseudonymet Alexis Hareng En aften i koleraåret, der efter tvetydige udtalelser fra forlæggeren blev tilskrevet Karen Blixen, indtil Lindemann vedstod sig ophavet til romanen.

Litteraturpriser og legater 
 1933: H.C. Andersen Mindemedaillen
 1934: Dramatikerkonkurrence, 1. præmie: Unge mennesker 
 1935: Carl Møllers Legat
 1937: Emma Bærentzens Legat
 1942: Hasselbalchs Romankonkurrence: Huset med det grønne træ (halv 1. præmie)
 1949: Kollegernes Ærespris for Gyldne kæder 
 1951: Kaptajn H.C. Lundgreens Legat
 1955: Herman Bangs Mindelegat
 1969: Johannes Ewalds Legat
 1983: Kosan Prisen for Ytringsfrihed
 Livsvarig kunstnerydelse fra Statens Kunstfond

Eksterne henvisninger 
 
 
 
 CV hos Litteraturpriser.dk
 
 Peter Heibergs portræt af Kelvin Lindemann

Romanforfattere fra Danmark
Dansksprogede forfattere fra Danmark
Journalister fra Danmark
Modstandsfolk fra Danmark
Danskere i 1900-tallet
Personer i Kraks Blå Bog (afdøde)
Personer i Dansk Biografisk Leksikon
Kunstnere på finansloven (afdøde)
Kølhaling

Kølhaling har flere betydninger:

Kølhaling (skibsrengøring)
Kølhaling (straf)
Kølhaling (skibsrengøring)

Kølhaling (formentlig fra hollandsk kielhalen, sml. engelsk keelhaul, tysk kielholen) er en betegnelse for at krænge et skib helt om på siden (ved hjælp af svære taljer fra mastetoppene til land) for at kunne efterse det i bunden. Formålet er dels rengøring af den del af et skib, der til daglig er under vandlinjen, dels reparationer.

Eksterne henvisninger 

Ordbog over Det danske Sprog; opslag: køl-hale

Skibsterminologi
Kølhaling (straf)

Kølhaling er en betegnelse for en maritim straf. Den dømte bliver bundet på hænder og fødder og trækkes i et reb under skibet fra ræling til ræling. Den dømte risikerer at drukne, hvis der trækkes langsomt, og blive kvæstet af kølen eller de rurer, der måtte sidde på skroget.

Straf
Roger Chaffee

Roger Bruce Chaffee (15. februar 1935 – 27. januar 1967) var en amerikansk astronaut. Selvom han aldrig havde fløjet i rummet, blev han udvalgt til den første flyvning i Apollo-programmet. Han kom aldrig ud i rummet fordi besætningen omkom ved en katastrofal brand på rumfartøjet Apollo 1, under en kommunikationsøvelse på startrampen. Under branden d. 27. januar 1967 omkom også astronauterne Virgil "Gus" Grissom og Edward White.

Eksterne henvisninger 
 Roger Chaffee NASA 

Astronauter fra USA
Omkomne ved rumfart
Kinesisk kirkehistorie

Kinesisk kirkehistorie er historien om kristen mission og kristen tilstedeværelse i Kina. Selv om kristendommen altid har været et minoritetsfænomen i Kina, og i lange tider efter den første kom var den sandsynligvis helt fraværende, strækker den kinesiske kirkehistorie sig over en periode, som er længere end for mange af de europæiske lande.

Den er traditionelt blevet inddelt i hovedepoker. En mulig periodisering er 
 Nestorianismen (syro-orientalsk kristentro) under Tang-dynastiet, 
 Fransiskanermissionen i 1200- og 1300-tallet, 
 Den store katolske mission sent under Ming-dynastiet og tidligt i Qing-dynastiet (ca. 1550-1796), 
 Den fornyede missionstid 1850-1949, 
 Kkristne under og efter Mao Zedongs Kina. 

Denne inddeling er imidlertid noget grov og kan uddybes.

Forfatteren og researcheren Paul Hattaway har arbejdet  i 20 år med at indsamle data om Kinas kristne. Han har publiceret en rapport som anslår at antallet af kristne i Kina  har passeret 100 millioner mennesker.
Agnus Dei

Agnus Dei eller Guds lam er en symbolsk figur brugt i kunst og blandt andet i våbenskjold og segl. 

Sædvanligvis bliver figuren afbildet som et lam med et kors eller en fane. Lammet står og holder korset eller fanen i det ene, bøjede forben, sådan, at korset/fanen går på skrå over lammets ryg. Hvis lammet holder en fane, er flagmotivet normalt et kors. Nogle gange er lammet gengivet med en cirkelrund glorie om hovedet.

Man finder som regel Guds lam i våbenskjold helt fra middelalderen, men i Norge særlig i 1600 og 1700-tallet. Et Guds lam med korsflag indgik som våben for Gotland blandt felterne i de dansk-norske unionskongers våben. I byseglet for Visby er der et Guds lam fra ca, 1280.

I norske person- og slægtsvåben findes Guds lam, bl.a. i skjoldet for slægten Faye, som er brugt fra sidste del af 1700-tallet, og i hjelmtegnet til slægten Lammers. En variant er en buk med korsflag i skjoldet for slægten Kallevig (fra og med Salve J. K. død 1794).

Litteratur 
 Cappelen, Hans: Norske slektsvåpen (2.opplag), Oslo 1976

Heraldik
Kristne symboler
Mostaganem (provins)

Provinsen Mostaganem () er en af Algeriets 48 provinser. Administrationscenteret er Mostaganem. Der er omkring 700.000 indbyggerer, fordelt på 2.165 km².

Eksterne henvisninger 
 

Provinser i Algeriet
Cabin Fever

Cabin Fever har flere betydninger
 Cabin Fever (film) – Film fra 2003.
 Cabin Fever (Lost) – Afsnit af tv-serien Lost.
Freja Beha Erichsen

Freja Beha Erichsen (født 18. oktober 1987 i Roskilde, Danmark) er en dansk fotomodel og forsidepige for Vogue, der er kendt for sit androgyne udseende. 

Hun debuterede som model som 17 årig, da hun åbnede Miu Mius efterårs/vinter kollektion 2005, og har siden arbejdet for Louis Vuitton og Prada. Hun har været på forsiden af blandt andet den italienske, britiske og franske udgave af modebladet Vogue. Modefotografen Steven Meisel har fotograferet hende hele tre gange, til forsiden af Vogue i Italien - henholdsvis marts og november 2010, samt januar 2011. I marts 2015 blev hun nok engang fotograferet af Meisel.

Privatliv 
Freja Beha Erichsens mor, Lise, er søster til globetrotteren Troels Kløvedal, hvad der gør Freja til kusine til TV-vært Mikkel Beha Erichsen. Freja har siden 2015 boet i New York, hvor hun fortsat arbejder som model.

Kilder

Eksterne henvisninger 

 

Freja
Fotomodeller fra Danmark
Personer fra Roskilde
Opel Meriva

Opel Meriva er en MPV fra den tyske bilfabrikant Opel. Den første generation er en mini-MPV, mens den anden generation på grund af sin størrelse er en kompakt MPV.

Indtil videre findes modellen i to generationer. Karakteristisk for den anden generation er de (bagtil hængslede) "selvmordsdøre" bagtil.

Eksterne henvisninger